

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A képviselő-testület 2025. február 3-i rendes ülésére**

|  |
| --- |
| **Tárgyalandó napirend:****Épületüzemeltetési feladatok ellátására szóló pályázat kiírása** |

**A napirendet tárgyaló ülés dátuma**: **2025. 02.03.**

**A napirendet tárgyaló ülés:** **Pénzügy. Településfejlesztési és Fenntarthatósági**

**Bizottság**, **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:**

**2. Jogszabályi hivatkozások**:

**3. Költségkihatások:** Mindenkori költségvetési források

**4. Tényállás bemutatása:**

**A Telki Község Önkormányzatának tulajdonában lévő épületek üzemeltetési feladatainak ellátására 2023. december 1. napján 12 hónapra szóló vállalkozási szerződés jött létre a** ZTZ Petrol Bt. -vel ( 2089 Telki, Fő utca 41. ).

**A szerződés 2024. november 30.-án lejárt. A képviselő-testület a szerződés IX. pontja alapján** 107 /2024. (X.31.) számú Önkormányzati **határozatával döntött arról, hogy a szerződést** - 3 hónappal - **2025. február 28-ig napjáig meghosszabbítja.**

Telki község Önkormányzat képviselő-testülete 150/ 2022. (IX.14.) Önkormányzati határozatával jóváhagyott Telki Község Önkormányzata, Telki Polgármesteri Hivatal, Telki Zöldmanó Óvoda és a Kodolányi János Közösségi Ház és könyvtár közbeszerzési értékhatárt el nem érő beszerzéseire vonatkozó beszerzési szabályzata VI. fejezet II. 4.1. pontja alapján az önkormányzat költségvetésében szereplő a nettó 5.000.000.- Ft -ot meghaladó, de a közbeszerzési értékhatárt el nem érő beszerzés lebonyolítására vonatkozó beszerzési szabályzat alapján három ajánlattevő felkérésével meghívásos pályáztatást kíván lefolytatni.

A szabályzat alapján a polgármester a pályázaton ajánlattételre felhívandó ajánlattevőket lehetőség szerint az önkormányzat székhelye szerinti mikro-, kis- vagy középvállalkozások közül választja ki.

**A hivatal által összeírásra került a pályázati felhívás szövege, az ellátandó feladat meghatározására vonatkozó műszaki leírása, a vállalkozási szerződés tervezete.**

**A Pályázati felhívásra beérkező pályázatok értékelése alapján a nyertes pályázó kiválasztásáról szóló döntést a fenntartó önkormányzat képviselő-testülete a Pénzügyi, Településfejlesztési és Fenntarthatósági Bizottság állásfoglalása alapján fogja meghozni.**

Telki, 2025. január 15. Deltai Károly

polgármester

**Határozati javaslat**

**Telki község Önkormányzat Képviselő-testülete
…/2025. (II. ) Önkormányzati határozata**

**Épületüzemeltetési feladatok ellátására szóló szerződés**

Telki község Önkormányzat Képviselő-testülete úgy határoz, hogy Telki Község Önkormányzatának tulajdonában lévő épületek üzemeltetési feladatainak ellátására a 2025. március 1. napjától 2026. február 28. napjáig terjedő időszakra a Telki Község Önkormányzata, Telki Polgármesteri Hivatal, Telki Zöldmanó Óvoda és a Kodolányi János Közösségi Ház és könyvtár közbeszerzési értékhatárt el nem érő beszerzéseire vonatkozó beszerzési szabályzata alapján - az 1. számú melléklet szerinti pályázati felhívásban foglalt tartalommal - három ajánlattevő felkérésével meghívásos pályáztatást folytat le.

Felhatalmazza a Polgármestert a pályázati eljárás lefolytatására.

Határidő: azonnal

Felelős: polgármester